Her finner Ikea-drapsmannen knivene
Det skriver Aftonbladet. 36-åringen, som 10. august knivstakk og drepte en 55 år gammel kvinne og hennes 28 år gamle sønn på Ikea på Västerås, ble avhørt av politiet da han lå på intensivavdelingen på sykehuset. Kort tid etter at han våknet etter flere operasjoner erkjente han dobbeltdrapet inne på Ikea. Ifølge den svenske avisen har han avgitt en usammenhengende forklaring, men innrømmer å ha mistet kontrollen over seg selv etter at han hadde fått beskjed om at han skulle sendes ut av Sverige. Til politiet skal 36-åringen ha forklart at de to ofrene var ukjente for ham. – De var i nærheten og det var tilfeldig at det var disse som ble rammet. 36-åringen skal ha svevet mellom liv og død etter knivskadene som han pådro seg selv under angrepet. Varehussjefen på Ikea: – En forferdelig dagIfølge Aftonbladet skal 36-åringen ha gitt en forvirrende forklaring, som delvis handler om Gud og delvis om at han skal tvangsendes ut av Sverige. Dagen etter drapene bekreftet politiet overfor VG at drapene ikke var politisk motivert. 36-åringen, som ifølge avisen beskrives som kristen av bekjente på asylmottaket der han bodde, skal ha sagt at han kom til Ikea for å «leve i fred». Han skal videre ha forklart at personene han angrep var uskyldige, at de «skulle havne i paradiset» samt at han utførte drapene for at «folk skulle forstå han». Han oppgir at det var han selv som utførte drapene, og 23 år gamle asylsøkeren som var sammen med ham på Ikea, ikke skal ha noe med drapene å gjøre. De kommer begge fra Eritrea og bodde på samme asylmottak i Arboga seks mil sør for Västerås.Flere ganger under avhøret skal den 36 år gamle mannen ha sagt at årsaken til hendelsen var den negative beskjeden han hadde fått ifra migrasjonsmyndighetene. – Jeg var veldig skuffet og mistet kontrollen, forklarer han ifølge avisen i avhøret. Tidligere har det kommet frem at den drapssiktede 36-åringen hadde fått det endelige avslaget i et møte med migrasjonsmyndighetene om opphold i Sverige kun timer før drapene. Han skal ha fått beskjed om returnere til Italia der han hadde oppholdstillatelse.Om skadene han påførte seg selv har følgende å si: – Mitt ønske var at Gud skulle ta imot meg. 36-åringens forsvarer Per-Ingvar Ekblad sier til avisen at han ikke har noen nye opplysninger om rundt hans klients forklaring om årsaken til drapene. Det er tatt en beslutning om at den siktede mannen skal gjennom en rettspsykiatrisk undersøkelse. – Undersøkelsen skal være klar om noen uker, sier Per-Ingvar Ekblad til Aftonbladet.
Her henter den drapssiktede 36-åringen sine våpen. Kort tid etter velger han ut to tilfeldige ofre.